《游曾公岩》
宋代·刘谊

寻得新岩鳌一州，使君从此作鳌头。
千年草莽埋幽致，今日衣鳌成胜游。
洞穴已能惊俗眼，神仙须合隐浮丘。
主人将为商霖起，还许微官卜筑不。

作者简介：宋湖州长兴人，字宜父，一字宜翁，号三茅翁。英宗治平四年进士。为江西提举。神宗熙宁中上疏，极论新法不便，坐废黜，隐于茅山以终。有《刘宜翁文集》。